Η καμπάνια Game of Islands δημιουργήθηκε από τους Δημήτρη Κανέλλη και Ελίνα Μακροδημήτρη, η οποία και μίλησε στο epixeiro.gr.

Με προϋπηρεσία και οι δυο τους στα digital media, θέλουν να δημιουργήσουν ένα νέο είδος καινοτόμου τουρισμού στην Ελλάδα. Η τουριστική καμπάνια Game of Islands είναι μια προσπάθεια για την προώθηση της χώρας που τόσο πολύ αγαπάμε. Ενώ στις μέρες μας οι περισσότεροι νέοι Έλληνες φεύγουν στο εξωτερικό, τα δύο νέα παιδιά προσπαθούν να φέρουν αντιθέτως κόσμο στην Ελλάδα. Σκοπός της καμπάνιας είναι να δημιουργηθεί awareness για τις διαφορετικές πτυχές των ελληνικών νησιών, μέσα από ένα διαφορετικό, σύγχρονο και βασισμένο στην ποπ κουλτούρα τρόπο, έτσι ώστε να προσελκύσουμε τουρίστες από όλο τον πλανήτη να επισκεφθούν τη χώρα μας.





Πώς ακριβώς λειτουργεί αυτή η τουριστική καμπάνια; Τι μπορούν να μάθουν – να δουν οι τουρίστες μέσα από αυτήν;

Είναι μια SoMe καμπάνια, η οποία λειτουργεί με τον εξής τρόπο: Έχουμε συγκεντρώσει τα πιο δημοφιλή quotes της σειράς Game of Thrones και έχουμε χωρίσει τη νησιωτική Ελλάδα σε οίκους - όπως ακριβώς συμβαίνει και στη σειρά.

Κάναμε λοιπόν ένα "πάντρεμα" των στοιχείων της δημοφιλούς σειράς με ελληνικές ομορφιές και το αποτέλεσμα είναι το Game of Islands! Σκοπός μας είναι όταν κάποιος και ιδιαίτερα αν αυτός ο κάποιος είναι τουρίστας, κάνει scroll στο feed του, όταν πετύχει κάτι από Game of Islands να σταματήσει για να το κοιτάξει/επεξεργαστεί. Οι τουρίστες μέσα από την καμπάνια θα δουν μέρη που ίσως ήδη γνωρίζουν, όπως για παράδειγμα το ηλιοβασίλεμα της Οίας, αλλά και πολλά ακόμη ιδιαίτερα χαρακτηριστικά των νησιών και των κατοίκων τους, που ίσως να μην έβλεπαν σε μια τυπική τουριστική καμπάνια. Μας ενδιαφέρει να προβάλουμε όλα τα ξεχωριστά στοιχεία των νησιών μέσα από έναν πρωτότυπο τρόπο.





Η έμπνευση είναι προφανής αλλά πείτε μας μερικά λόγια για αυτή.

Βλέπουμε και οι δύο το Game of Thrones και γνωρίζουμε πόσο μεγάλη απήχηση έχει ανά τον πλανήτη. Επομένως, λόγω του ότι φέτος η πρεμιέρα θα πραγματοποιηθεί για πρώτη φορά μέσα στο καλοκαίρι, τον Ιούλιο, ήταν μια καλή ευκαιρία για να "εκμεταλλευτούμε" το buzz γύρω από τη σειρά. Το concept μας ενθουσίασε εξαρχής, το συζητήσαμε αρκετά έτσι ώστε να καταλήξουμε σε κάτι που θα ήταν υλοποιήσιμο και παράλληλα ενδιαφέρον και καταλήξαμε στο Game of Islands. Μέσα από δικές μας συζητήσεις, αλλά και από πολλές συζητήσεις με φίλους, μας ήρθε έμπνευση και για τα ονόματα των οίκων, αλλά και για πολλά quotes που έχουμε ενσωματώσει στην καμπάνια.





Ποια είναι η ανταπόκριση ως τώρα του κοινού στην καμπάνια σας και τι θέλετε να πετύχει ακόμη περισσότερο;

Η ανταπόκριση του κοινού μέχρι τώρα μπορούμε να πούμε πως είναι αρκετά ενθουσιώδης και μας αρέσει πολύ που όλοι υποδέχθηκαν την ιδέα μας με τόση αγάπη. Θα θέλαμε, φυσικά, να συνεχίσει να πηγαίνει καλά στην Ελλάδα, αλλά στόχος μας είναι να φτάσει στο εξωτερικό, που ακόμη έχουμε δρόμο να διανύσουμε. Θα αισθανθούμε ότι η καμπάνια μας έχει πετύχει αν πείσουμε έστω και έναν τουρίστα μέσα από το concept μας να επισκεφθεί ένα ελληνικό νησί.













Ποιον ''οίκο'' θα στηρίξετε λοιπόν εσείς αυτό το καλοκαίρι;